ପୃଥକ୍ ଦୁର୍ଘଟଣାଃ ୨ମୃତ, ୪ ଗୁରୁତର\nପରଜଙ୍ଗ, ୧।୧(ଡି.ଏନ୍.ଏ.)-ଢେଙ୍କାନାଳ ଜିଲା ପରଜଙ୍ଗ ଥାନା ଅଞ୍ଚଳରେ ସୋମବାର ପୃଥକ୍ ଦୁର୍ଘଟଣାରେ ୨ଜଣଙ୍କ ମୃତ୍ୟୁ ଘଟିଛି। ମୃତକ ହେଲେ କେନ୍ଦୁଝର ଜିଲା ହରିଚନ୍ଦନପୁର ଥାନା ଲକ୍ଷ୍ମୀପୁର ଗ୍ରାମର ରୁଷିଆ କିଷାନ (୩୫) ଏବଂ ସାଆନ୍ଦା ଫାଣ୍ଡି ଅଧୀନ ବସନ୍ତପଡ଼ା ବାଲିସାହିର ବାସନ୍ତୀ ଖିଲାର (୫୦)। ଏହି ଦୁଇ ଘଟଣାରେ ୪ଜଣ ଗୁରୁତର ହୋଇଛନ୍ତି।\nପୃଥକ୍ ଦୁର୍ଘଟଣାଃ ୨ମୃତ, ୪ ଗୁରୁତର\t January 1st, 20:00 PM January 1st, 20:00 PM\nପରଜଙ୍ଗ, ୧।୧(ଡି.ଏନ୍.ଏ.)-ଢେଙ୍କାନାଳ ଜିଲା ପରଜଙ୍ଗ ଥାନା ଅଞ୍ଚଳରେ ସୋମବାର ପୃଥକ୍ ଦୁର୍ଘଟଣାରେ ୨ଜଣଙ୍କ ମୃତ୍ୟୁ ଘଟିଛି। ମୃତକ ହେଲେ କେନ୍ଦୁଝର ଜିଲା ହରିଚନ୍ଦନପୁର ଥାନା ଲକ୍ଷ୍ମୀପୁର ଗ୍ରାମର ରୁଷିଆ କିଷାନ (୩୫) ଏବଂ ସାଆନ୍ଦା ଫାଣ୍ଡି ଅଧୀନ ବସନ୍ତପଡ଼ା ବାଲିସାହିର ବାସନ୍ତୀ ଖିଲାର (୫୦)। ଏହି ଦୁଇ ଘଟଣାରେ ୪ଜଣ ଗୁରୁତର ହୋଇଛନ୍ତି। ଭୋର୍ ୫ଟାରେ ମହାବିରୋଡ ଫାଣ୍ଡି ଅଧୀନ ୧୪୯ନଂ. ଜାତୀୟ ରାଜପଥର ଭେଜିଆ ଛକ ନିକଟରେ ଟିପ୍ପର (ଓଡି ୦୯ ଏଚ୍ ୮୮୬୦) ସହିତ ୧୦ ଚକିଆ ଆଇରନ ବୋଝେଇ ଟ୍ରକ୍ (ଓଆର୍ ୧୯ ଏଫ୍ ୬୩୧୧)ର ମୁହଁମୁହଁ ଧକ୍କା ହୋଇଥିଲା। ଟିପ୍ପରରେ ଚାପି ହୋଇ ଘଟଣାସ୍ଥଳରେ ରୁଷିଆଙ୍କ ମୃତ୍ୟୁ ହୋଇଯାଇଥିଲା। ଟ୍ରକ ଚାଳକ ବନ୍ତଳା ଥାନା ପୁରୁଣାଗଡ଼ ଗ୍ରାମର ଜିତେନ କୁମାର ବେହେରା (୨୮) ଗାଡ଼ିରେ ଚାପି ହୋଇ ରହିଯାଇଥିଲେ। ୧୦୮ ଆମ୍ବୁଲାନ୍ସ କର୍ମଚାରୀ ଏବଂ ସ୍ଥାନୀୟ ଲୋକଙ୍କ ସହାୟତାରେ ଦୀର୍ଘ ୧ଘଣ୍ଟାର ଉଦ୍ୟମ ପରେ ତାଙ୍କୁ ବାହାର କରାଯାଇଥିଲା। ତାଙ୍କର ଗୋଟିଏ ଗୋଡ଼ ଭାଙ୍ଗିଯାଇଛି। ସଙ୍କଟାପନ୍ନ ଅବସ୍ଥାରେ ତାଙ୍କୁ ତାଳଚେର ମଣ୍ଡାପାଳ ଡାକ୍ତରଖାନାରେ ଭର୍ତ୍ତି କରାଯାଇଛି। ଟ୍ରକ୍ଟି ପିତିରିରୁ ପାଲଲହଡ଼ା ଅଭିମୁଖେ ଯାଉଥିବାବେଳେ ସମ୍ମୁଖ ଭାଗରୁ ଆସୁଥିବା ଟିପ୍ପର୍ ସହ ଧକ୍କା ହୋଇ ଦୁର୍ଘଟଣା ଘଟିଥିଲା। ଫାଣ୍ଡି ଅଧିକାରୀ ରମେଶ ଚନ୍ଦ୍ର ସ୍ବାଇଁ ଦୁର୍ଘଟଣାଗ୍ରସ୍ତ ଗାଡ଼ି ଦୁଇଟିକୁ ଜବତ କରିଛନ୍ତି। ମୃତଦେହ ବ୍ୟବଚ୍ଛେଦ ପରେ ପରିବାରକୁ ହସ୍ତାନ୍ତର କରାଯାଇଛି। ଏ ନେଇ ଏକ ମାମଲା ରୁଜୁ ହୋଇଛି। ଅନ୍ୟଏକ ଘଟଣାରେ ସୋମବାର ଅପରାହ୍ନରେ ସାଆନ୍ଦା ଫାଣ୍ଡି ଅଧୀନ ଭାଲୁମୁଣ୍ଡା-ଆଲୁଅଝରଣ ରାସ୍ତାର ଅଁଳାକଟା ଗଁା ପାଟିଆଦାଣ୍ଡି ନିକଟରେ ସାଇକେଲ ପଛକୁ ବାଇକ୍ ଧକ୍କା ଦେବାରୁ ବାସନ୍ତୀ ଖିଲାର(୫୦)ଙ୍କ ମୃତ୍ୟୁ ଘଟିଛି। ବାଲିସାହିର ଜିତୁ ଖିଲାର ମା' ବାସନ୍ତୀଙ୍କୁ ନେଇ ବଗିଚାକୁ ଯାଉଥିବାବେଳେ ପରଜଙ୍ଗ ଥାନା ଜହ୍ନାପଡ଼ା ଗ୍ରାମର ବାଇକ୍ ଚାଳକ ସୀତା ପଧାନ ତାଙ୍କୁ ପଛରୁ ଧକ୍କା ଦେଇଥିଲେ। ସୀତାଙ୍କ ସମେତ ବାଇକ୍ ପଛରେ ବସିଥିବା ଦରବ ନାଏକ ଏବଂ ଜିତୁ ଓ ବାସନ୍ତୀ ରାସ୍ତାରେ ଛିଟିକି ପଡ଼ିଥିଲେ। ଦୁର୍ଘଟଣା ଘଟାଇ ସୀତା ପଳାଇ ଯାଉଥିବାବେଳେ ଜିତୁ ପ୍ରତିରୋଧ କରିଥିଲେ। ହେଲେ ସେ ଜିତୁଙ୍କୁ ମାଡ଼ମାରି ଆହତ ଅବସ୍ଥାରେ ଫେରାର ହୋଇଯାଇଛନ୍ତି। ୧୦୮ ଆମ୍ବୁଲାନ୍ସ ସହାୟତାରେ ଅନ୍ୟ ୩ଜଣଙ୍କୁ ପରଜଙ୍ଗ ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରରେ ଭର୍ତ୍ତି କରାଯାଇଥିଲା। ସେଠାରେ ଡାକ୍ତର ବାସନ୍ତୀଙ୍କୁ ମୃତ ଘୋଷଣା କରିଥିଲେ। ଦରବଙ୍କୁ ମଣ୍ଡାପାଳ ଡାକ୍ତରଖାନାକୁ ସ୍ଥାନାନ୍ତର କରାଯାଇଛି। ସାଆନ୍ଦା ଫାଣ୍ଡି ଅଧିକାରୀ ସୁରେଶ ଚନ୍ଦ୍ର ମହାପାତ୍ର ସ୍ବାସ୍ଥ୍ୟକେନ୍ଦ୍ରରେ ପହଞ୍ଚତ୍ ତଦନ୍ତ ଆରମ୍ଭ କରିଛନ୍ତି।
